Il-MPE jappellaw għal sforzi kontinwi tal-UE fil-ġlieda kontra l-pandemija u miżuri urġenti biex tiżdied il-produzzjoni tat-tilqim Il-MPE jgħidu li l-UE trid tkompli bl-isforzi tagħha fil-ġlieda kontra l-pandemija u tieħu miżuri urġenti biex iżżid il-produzzjoni tat-tilqim biex tissodisfa l-aspettattivi taċ-ċittadini. Fid-dibattitu fil-plenarja nhar l-Erbgħa mal-Presidenza Portugiża u l-President tal-Kummissjoni Ursula von der Leyen, il-MPE kkummentaw dwar is-sitwazzjoni attwali tal-istrateġija tal-UE dwar it-tilqim kontra l-COVID-19. Ħafna membri enfasizzaw li l-UE kienet ħadet id-deċiżjonijiet ewlenin it-tajba, speċjalment dwar l-approċċ kollettiv Ewropew għat-tilqim u dwar l-importanza li tat g]ad-drittijiet taċ-ċittadini billi qieg]det is-sikurezza l-ewwel u infurzat ir-regoli tal-UE dwar ir-responsabbiltà legali. Il-President von der Leyen iddefendiet l-għażla tal-UE li tordna t-tilqim b'mod kollettiv, il-ħtieġa għal solidarjetà globali u d-deċiżjoni li ma jsir l-ebda tnaqqis fis-sikurezza u l-effiċjenza tat-tilqim. It-tagħlimiet għandhom jinsiltu minn żbalji tal-passat, hija rrikonoxxiet, peress li "għadna m'aħniex fejn irridu nkunu fil-ġlieda kontra l-virus". Is-soluzzjonijiet għall-ħruġ mill-kriżi għandhom jinstabu fl-ispirtu ta' solidarjetà, bejn l-Istati Membri kif ukoll fil-livell globali, issottolinjaw il-MPE. L-UE għandha responsabbiltà għall-bqija tad-dinja u trid tiżgura li l-vaċċini jitqassmu b'mod ġust madwar id-dinja, huma żiedu, u tennew li "ħadd ma huwa sikur sakemm kulħadd ikun sikur". Il-membri rrikonoxxew li l-UE ssottovalutat l-isfidi tal-produzzjoni massiva tat-tilqim u li miżuri konkreti biex tiżdied il-produzzjoni issa jridu jittieħdu bħala kwistjoni ta' prijorità assoluta. Ħafna MPE ħeġġew lill-Kummissjoni biex tinforza kuntratti eżistenti u fl-istess ħin tappoġġa lill-Istati Membri fl-istrateġiji tagħhom tal-provvista tat-tilqim. Sabiex tinbena l-fiduċja taċ-ċittadini fl-isforzi tat-tilqim u tiġi evitata d-diżinformazzjoni, l-UE trid "tgħid il-verità", xi MPE indikaw. F'dan ir-rigward, ħafna fakkru fil-ħtieġa għat-trasparenza fir-rigward tal-kuntratti, kif ukoll għal data komprensiva u ċara dwar it-tnedija tat-tilqim fil-livell nazzjonali. Minħabba l-ammonti kbar ta' flus pubbliċi investiti, diversi MPE talbu wkoll għal skrutinju parlamentari akbar tal-implimentazzjoni tal-istrateġija dwar it-tilqim. Ara l-filmat tad-dibattitu hawnhekk . Ikklikkja fuq l-ismijiet hawn taħt għad-dikjarazzjonijiet individwali . Ana Paula Zacarias , Presidenza Portugiża Ursula von der Leyen, President tal-Kummissjoni Ewropea (l-1 parti , it-2 parti , it-3 parti ) Dacian CIOLOviżuri (Renew Europe, RO) Fit-12 ta' Jannar 2021, il-MPE staqsew lill-Kummissjoni dwar l-aħħar żviluppi rigward it-tilqim kontra l-COVID-19. Fid-19 ta' Jannar sar dibattitu fil-plenarja li ffoka fuq l-istrateġija globali tal-UE għall-COVID-19, filwaqt li fl-istess ħin, l-Kummissjoni ppubblikat pjan ta' azzjoni aġġornat biex issaħħaħ il-ġlieda kontra l-pandemija. Matul id-dibattitu fil-plenarja f'Jannar , il-MPE esprimew appoġġ wiesa' għall-approċċ komuni tal-UE għall-ġlieda kontra l-pandemija u appellaw għal trasparenza sħiħa fir-rigward tal-kuntratti u l-użu tat-tilqim kontra l-COVID-19. Kuntatti: Informazzjoni ta' kuntatt: Numru tat-telefown: (+32) 2 28 46330 (BXL) Numru tat-telefown: (+33) 3 881 74903 (STR) Numru tal-mobile: (+32) 470 95 17 07 Għal aktar informazzjoni Filmat mid-dibattitu:Is-sitwazzjoni attwali tal-Istrateġija tal-UE dwar it-Tilqim kontra l-COVID-19 (10.02.2021) Ritratti, vidjo u materjal awdjo b'xejn relatati mal-istrateġija tal-UE dwar it-tilqim Aqsam din il-paġna ma' ħaddieħor: Irreġistra biex tirċievi l-aġġornamenti b'mail Verżjoni PDF